Diari Oficial de la Generalitat Valenciana


Sumari del DOGV 3707, del 13-03-2000 (2000/1914)

Informació pública de l’aprovació de la modificació puntual número 12 del Pla General d’Ordenació Urbana per a reordenació de l’illa de cases delimitada pels carrers d’Hernán Cortés, Pérez Galdós i Carretera de la Lloma, i delimitació de la unitat d’execució número 27.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1914


Organisme emissor
:   Ajuntament d'Aldaia

Tipus de document
:   Anunci

Informació pública de l'aprovació de la modificació puntual número 12 del Pla General d'Ordenació Urbana per a reordenació de l'illa de cases delimitada pels carrers d'Hernán Cortés, Pérez Galdós i Carretera de la Lloma, i delimitació de la unitat d'execució número 27. [2000/X1914]
  
El Plenari de l'Ajuntament, en la sessió del dia 29 de febrer de 2000, adoptà entre altres l'acord següent:
  
«3. Expedient d'aprovació de la modificació puntual número 12 del Pla General d'Ordenació Urbana per a reordenació de l'illa de cases delimitada pels carrers d'Hernán Cortés, Pérez Galdós i Carretera de la Lloma, i delimitació de la unitat d'execució número 27. Informació pública.
  
Vist l'expedient expressat i el projecte redactat pels serveis tècnics municipals, la corporació, atès l'informe emés pel tècnic jurídic urbanista, amb el dictamen previ de la comissió informativa d'Urbanisme i Medi Ambient, per 11 vots a favor i 9 en contra, acorda:
  
Primer
  
De conformitat amb l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158.1 i 3 del vigent Reglament de Planejament de la Comunitat Valenciana, se sotmet a informació pública pel termini d'un mes el projecte de modificació puntual número 12 del PGOU l'objecte del qual és la reordenació urbanística de l'illa de cases delimitada pels carrers d'Hernán Cortés, Pérez Galdós i Carretera de la Lloma, amb la triple finalitat d'augmentar la superfície de sòl d'ús residencial vacant i en disposició de poder ser edificat, augmentar la superfície de reserva per a jardins en la part oest del casc urbà i determinar en l'illa de cases esmentada un règim d'usos del sòl més adequat que el vigent. També és objecte d'aquest document la delimitació de la unitat d'execució que incloga en el seu àmbit tot el sòl que no és domini públic.
  
Segon
  
Que aquesta informació pública s'anuncia en el DOGV, en un diari no oficial d'àmplia difusió a la localitat i al tauler d'anuncis d'aquest ajuntament, i el projecte queda de manifest, juntament amb l'expedient que s'instrueix, en aquestes dependències municipals (Àrea d'Urbanisme, 4ª planta), durant el termini esmentat i en hores d'oficina.
  
Tercer
  
Remetre als municipis confrontants certificació d'aquest acord i a les conselleries de Cultura, Educació i Ciència i de Sanitat, a més a més de la certificació de l'acord, i d'exemplar del projecte degudament diligenciat.
  
Quart
  
Facultar l'Alcaldia per tal que es practiquen totes les al·legacions que siguen necessàries per a l'execució d'aquest acord».
  
Cosa que es fa pública, fent saber que el projecte i l'expedient que s'instrueix poden ser examinats en aquestes dependències municipals (Àrea d'Urbanisme, 4ª planta), en hores d'oficina, durant el termini d'un mes, comptador des de l'endemà de la seua publicació en el DOGV, i s'hi podran presentar les al·legacions que es consideren oportunes.